# Lucia di Lammermoor

Lucia di Lammermoor és una òpera en tres actes composta per Gaetano Donizetti sobre un llibret italià de Salvatore Cammarano, basat en la novel·la The Bride of Lammermoor de Walter Scott. Va ser estrenada a Nàpols el 26 de setembre de 1835.
És una de les principals òperes del bel canto i una de les cinc més representades en la història del Liceu, amb 309 representacions, la darrera de les quals l'any 2021. La història transcorre a les terres escoceses de Lammermoor a final del segle xvi en un moment de crisi política i religiosa. Conta la història de l'amor de Sir Edgardo de Ravenswood i Lucia, germana de Lord Enrico Asthon, que ha pactat el casament de la jove amb un noble ric. Aprofitant l'absència de l'enamorat i per mitjà d'una prova d'infidelitat, Lord Enrico aconsegueix que se celebri el casament, just al moment quan torna Sir Edgardo. En un acte de bogeria, Lucia apunyala al llit nupcial el seu marit.

## Representacions

Va ser estrenada al Teatro San Carlo de Nàpols el 26 de setembre de 1835. Donizetti va revisar la partitura per a una versió en francès, Lucie de Lammermoor, que es va estrenar el 6 d'agost de 1839 en el Théâtre de la Renaissance de París.
No obstant això, durant dècades Lucia es va considerar com a mera peça de lluïment per sopranos de coloratura i era una part poc coneguda del repertori operístic. Després de la Segona Guerra Mundial, un petit nombre de sopranos molt capacitades, la més destacada d'elles van ser primer Maria Callas (amb interpretacions des de 1952 i especialment aquelles de la Scala i Berlín el 1954/55 sota Herbert von Karajan) i després Joan Sutherland (amb les seves interpretacions de 1959 a la Royal Opera House Covent Garden el 1959, que es van repetir el 1960), van reviure l'òpera en tota la seva glòria tràgica original.
Des del seu renaixement, Lucía de Lammermoor s'ha convertit en una referència del repertori operístic estàndard, i apareix com a número 19 a la llista de Operabase de les òperes més representades en el món, i la segona de Donizetti, després de L'elisir d'amore.

## Argument

L'òpera narra una història que transcorre a Escòcia al final del segle xvi, i gira entorn de les dues nobles famílies escoceses dels Ashton i dels Ravenswood, que són enemigues. Normanno, un servent dels Ashton, revela a Lord Enrico Ashton que la seva germana Lucia està enamorada en secret del jove Edgardo, l'últim descendent dels Ravenswood. Enrico, enfurit, decideix casar Lucia amb Lord Arturo Bucklaw per guanyar una nova aliança política. Lucia i Edgardo es troben secretament i es prometen matrimoni, però Enrico intercepta les cartes d'Edgardo i envia una missiva falsa que fa creure a Lucia que Edgardo l'ha traït, i la convenç de casar-se amb Arturo. Edgardo entra enfuretit i al veure el contracte de matrimoni, pregunta a Lucia si és la seva firma i ella, confosa, ho confirma.

## Referències

* ↑ «Lucia di Lammermoor». Societat del Gran Teatre del Liceu. Arxivat de l'original el 2017-09-22. [Consulta: 22 setembre 2017].
* ↑ «Lucia di Lammermoor al Gran Teatre del Liceu». Arxivat de l'original el 2021-07-27. [Consulta: 22 juliol 2021].
* ↑ «Estadístiques a operabase.com». Arxivat de l'original el 2015-11-13. [Consulta: 11 febrer 2012].
* ↑ «Societat del Gran Teatre del Liceu | Notícies», 14-04-2016. Arxivat de l'original el 2016-04-14. [Consulta: 14 gener 2023].

## Vegeu també

* El compositor danès Ivar Fredrik Bredal (1800-1864) també va escriure una òpera amb el mateix tema.
* Llista d'òperes més importants
Òperes de Gaetano Donizetti :
Il Pigmalione (1816)
Enrico di Borgogna (1818)
Pietro il grande (1819)
Zoraida di Granata (1822)
La zingara (1822)
Alfredo il grande (1823)
L'ajo nell'imbarazzo (1824)
Emilia di Liverpool (1824)
Alahor in Granata (1826)
Don Gregorio (1826)
Elvida (1826)
Gabriella di Vergy (1826)
Olivo e Pasquale (1827)
Otto mesi in due ore (1827)
Il borgomastro di Saardam (1827)
L'esule di Roma (1828)
Alina, regina di Golconda (1828)
Gianni di Calais (1828)
Il castello di Kenilworth (1829)
Il diluvio universale (1830)
Imelda de' Lambertazzi (1830)
Anna Bolena (1830)
Le convenienze ed inconvenienze teatrali (1831)
Gianni di Parigi (1831)
Francesca di Foix (1831)
Fausta (1832)
Ugo, conte di Parigi (1832)
L'elisir d'amore (1832)
Sancia di Castiglia (1832)
Il furioso all'isola di San Domingo (1833)
Parisina d'Este (1833)
Torquato Tasso (1833)
Lucrezia Borgia (1833)
Rosmonda d'Inghilterra (1834)
Gemma di Vergy (1834)
Marino Faliero (1835)
Maria Stuarda (1835)
Lucia di Lammermoor (1835)
Belisario (1836)
Il campanello (1836)
Betly, o La capanna svizzera (1836)
L'assedio di Calais (1836)
Roberto Devereux (1837)
Maria de Rudenz (1838)
Poliuto (1838)
Pia de' Tolomei (1838)
Le duc d'Albe (1839)
La fille du régiment (1840)
Les martyrs (1840)
La favorita (1840)
Adelia (1841)
Rita (1841)
Maria Padilla (1841)
Linda di Chamounix (1842)
Caterina Cornaro (1844)
Don Pasquale (1843)
Maria di Rohan (1843)
Dom Sébastien (1843) :